U-I-310/05
Natisni
Opravilna št.:
U-I-310/05
Datum odločitve:
24. 1. 2008
ECLI:
ECLI:SI:USRS:2008:U.I.310.05
Akt:
Odlok o spremembah in dopolnitvah prostorskih sestavin dolgoročnega in srednjeročnega družbenega plana občine Izola za obdobje 1986-1990-2000 (območje planske celote T 1/1 Marina Izola) (Uradne objave Primorskih novic, št. 18/04)
Izrek:
Pobuda za začetek postopka za oceno ustavnosti in zakonitosti Odloka o spremembah in dopolnitvah prostorskih sestavin dolgoročnega in srednjeročnega družbenega plana občine Izola za obdobje 1986-1990-2000 (območje planske celote T 1/1 Marina Izola) (Uradne objave Primorskih novic, št. 18/04) se zavrže.
Evidenčni stavek:
Pobudnica nima pravnega interesa, če ne izkaže, da bi morebitna ugoditev pobudi privedla do izboljšanja njenega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Družba Marinvest, d. o. o., Izola
Datum vloge:
15. 11. 2005
Vrsta odločitve:
sklep
Vrsta rešitve:
zavrženje
Dokument:
US27915
Dokument v PDF obliki:
U-I-310-05.pdf
108 KB
Prenesite datoteko
U-I-310/05-7
24. 1. 2008
SKLEP
Ustavno sodišče je v postopku za preizkus pobude družbe Marinvest, d. o. o., Izola, ki jo zastopa mag. Gregor Velkaverh, odvetnik v Kopru, na seji 24. januarja 2008
sklenilo:
Pobuda za začetek postopka za oceno ustavnosti in zakonitosti Odloka o spremembah in dopolnitvah prostorskih sestavin dolgoročnega in srednjeročnega družbenega plana občine Izola za obdobje 1986-1990-2000 (območje planske celote T 1/1 Marina Izola) (Uradne objave Primorskih novic, št. 18/04) se zavrže.
Obrazložitev
1. Pobudnica izpodbija Odlok o spremembah in dopolnitvah prostorskih sestavin dolgoročnega in srednjeročnega družbenega plana občine Izola za obdobje 1986-1990-2000 (območje planske celote T 1/1 Marina Izola) (v nadaljevanju Odlok o planu), kolikor ureja podrobnejšo namensko rabo drugače, kot je bila ta določena v prejšnjem prostorskem planu. Pobudnica navaja, da je investitorka gradnje na območju, ki ga urejata izpodbijani odlok in Odlok o zazidalnem načrtu Marina (Uradne objave št. 4/90 in nasl. – v nadaljevanju Odlok o ZN). Pobudnica naj bi imela pridobljeno pravico upravljanja z "Marino Izola". Na podlagi prejšnjega prostorskega plana in Odloka o ZN naj bi bila  upravičena zgraditi pristanišče in druge stavbe. Odlok o planu pa naj bi urejal isto materijo, kot jo že ureja Odlok o ZN. Pobudnica navaja, da na spornem območju veljata različni ureditvi: ena po izpodbijanem odloku, druga pa po še vedno veljavnem Odloku o ZN. Občina naj s pobudnico ne bi sodelovala pri pripravi in spremembah Odloka o planu, čeprav naj bi bila prav ona investitorka gradnje na spornem območju. Izpodbijani odlok naj bi bil v neskladju z 2., s 33., s 74., s 153. in s 155. členom Ustave ter z določbami Zakona o urejanju prostora (Uradni list RS, št. 110/02 in 8/03 – popr. – ZUreP-1).
2. Pobudo za začetek postopka za oceno ustavnosti in zakonitosti da lahko vsak, če izkaže svoj pravni interes (prvi odstavek 24. člena Zakona o ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Za območje, ki ga ureja Odlok o planu, je Občina sprejela Odlok o začasnih ukrepih za zavarovanje urejanja prostora za "območje Marina" in "območje stadion" (območja v planskih celotah T 1/1, Z 3/4 in S 3/5 – del) (Uradne objave Občine Izola, št. 16/05 – v nadaljevanju Odlok o začasnih ukrepih), ki v 6. členu določa, da se do sprejema izvedbenih prostorskih aktov prepovedo parcelacija zemljišč, promet z njimi ter izvajanje gradenj. To pomeni, da gradnja na spornem območju z uveljavitvijo Odloka o začasnih ukrepih, ki je posamični akt, ni dopustna. Pravni položaj pobudnice se torej z morebitno ugoditvijo pobudi ne bi izboljšal. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: podpredsednik dr. Ciril Ribičič ter sodnici in sodniki dr. Janez Čebulj, dr. Zvonko Fišer, dr. Franc Grad, mag. Marta Klampfer, mag. Marija Krisper Kramberger in mag. Miroslav Mozetič. Sklep je sprejelo soglasno.
dr. Ciril Ribičič
Podpredsednik